RS ยังเศร้าไตรมาส 1/58 ขาดทุนเพิ่มเป็น 41.55 ลบ. เหตุต้นทุน“ช่อง 8”พุ่ง
RS ยังเศร้าไตรมาส 1/58 ขาดทุนเพิ่มเป็น 41.55 ลบ. เหตุต้นทุน“ช่อง 8”พุ่ง
14 พ.ค. 2558

บริษัท อาร์เอส จำกัด (มหาชน) หรือ RS และรวมของบริษัทย่อยแจ้งผลการดำเนินงานไตรมาส 1/58 สิ้นสุดวันที่ 31 มีนาคม 2558 ขาดทุนสุทธิ 41.55 ล้านบาท หรือขาดทุนต่อหุ้น 0.0414 บาท หรือขาดทุนเพิ่มขึ้น 816.16% เทียบกับช่วงเดียวกันของปีก่อนขาดทุนสุทธิ 4.53 ล้านบาท หรือขาดทุนต่อหุ้น 0.0048 บาท
เนื่องจากต้นทุนขายและบริการจานวน 649.2 ล้านบาท เพิ่มขึ้นจากไตรมาสเดียวกันของปีก่อน จานวน 102.6 ล้านบาท คิดเป็นร้อยละ 18.8 โดยมีสาเหตุหลักมาจากการเพิ่มขึ้นของต้นทุนจากการดาเนินงานของ “ช่อง 8” ดิจิตอลทีวี ได้แก่ ต้นทุนค่าใบอนุญาตประกอบกิจการโทรทัศน์ระบบดิจิตอล
อีกทั้งต้นทุนบริการโครงข่ายโทรทัศน์ระบบดิจิตอล ต้นทุนการรับส่งสัญญาณ รวมถึงการลงทุนในอุปกรณ์ บุคลากร การผลิตรายการ และการซื้อลิขสิทธิ์ของรายการต่างๆ เพื่อพัฒนาคุณภาพของรายการ ทั้งละคร รายการข่าว และรายการวาไรตี้ ให้มีความแข็งแรงและน่าสนใจ โดยมีเป้าหมายเพื่อดึงภาพรวมผู้ชมรายการเฉลี่ยของช่องให้สูงขึ้น อีกทั้งเพื่อช่วยเพิ่มศักยภาพการแข่งขันในอุตสาหกรรมโทรทัศน์